Pirkimo sąlygų

1 priedas „Techninė specifikacija“

SULANKSTOMŲ LOVŲ TECHNINIAI,

FUNKCINIAI IR KOKYBĖS REIKALAVIMAI

1. Sulankstomos lovos (toliau – lovos) skirtos ilsėtis (miegoti) kolektyvinės apsaugos statiniuose.

2. Lovos turi būti naujos (nenaudotos) ir atitikti Lietuvos Respublikos ir ES teisės aktų nustatytus reikalavimus (būti paženklinta CE ženklu ir (arba) turėti atitikties deklaracijas (sertifikatus)).

3. Lovos išmatavimai: ilgis ne mažiau – 200 cm, plotis ne mažiau – 65 cm, aukštis ne žemesnis – 40 cm.

4. Lova turi atlaikyti ne mažesnę kaip 120 kg apkrovą ir jos svoris ne turi būti ne didesnis nei 8,5 kg.

5. Lovos rėmas – sulankstomas, pagamintas iš lengvo metalo profilių (<5g/cm3), išskleistas rėmas užtikrina lovos stabilumą sėdint ar gulint.

6. Lovos dėklas – maišas su patogia nešti rankena, kompaktiškas ir suformuotas taip, kad būtų galima lovą greit išimti bei supakuoti.

7. Lovų tinkamumo saugoti (saugant sandėlyje) terminas – ne mažiau 10 metų, kokybės garantija – ne mažiau 2 metų.

8. Lovų paskirtis, naudojimo ir saugojimo taisyklės pateikiamos originalo kalba kartu su vertimu į lietuvių kalbą.

9. Paruoštos transportavimui lovos supakuotos pakuotėse ir sukrautos ant palečių.

10. Lovų ženklinimo rekvizitai, jų forma, dydis, ženklinimo vieta, pateikimo būdas turi atitikti Lietuvos Respublikoje parduodamų daiktų (prekių) ženklinimo ir kainų nurodymo taisyklių, patvirtintų Lietuvos Respublikos Lietuvos Respublikos ekonomikos ir inovacijų ministro 2002 m. gegužės 15 d. įsakymu Nr. 170 ,,Dėl prekių ženklinimo ir kainų nurodymo taisyklių patvirtinimo“ (naujausia redakcija), reikalavimus. Ženklinimo rekvizitai turi būti gerai matomi, patikimai pritvirtinti, neištrinami ir aiškūs, kad neklaidintų vartotojo.

11. Su pasiūlymu pateikiami gamintojo dokumentai, kurie pagrindžia, kad lovos atitinka funkcinius, techninius ir kokybės reikalavimus.

12. Vykdomas žaliasis pirkimas pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintą Aplinkos apsaugos kriterijų taikymo, vykdant žaliuosius pirkimus tvarkos aprašą. Pristatomos Prekės turi būti supakuotos į perdirbamas pakuotes.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
|  |
|  |